NaiveNeuron/SloPal huggingface dataset:
Ďuriš Nicholsonová, Lucia, podpredsedníčka NR SR (2018-10-24):
Jedna faktická poznámka na vaše vystúpenie. Končím možnosť prihlásiť sa s faktickou. Pani poslankyňa Remišová, nech sa páči.
Paška, Pavol, predseda NR SR (2013-06-19):
Ďakujem pekne, otváram rozpravu. Nemám písomnú prihlášku do rozpravy. Pýtam sa, kto má záujme vystúpiť v rozprave? Pán poslanec Viskupič. Končím možnosť prihlásiť sa.
Glváč, Martin, podpredseda NR SR (2017-02-10):
Dávam slovo spravodajcovi, ktorého určil navrhnutý gestorský výbor pre kultúru a médiá, poslancovi Marčekovi.
Paška, Pavol, poslanec NR SR (2011-09-08):
Ďakujem pekne. Dámy a páni, chcem poďakovať pánovi podpredsedovi, že napriek tej napätej situácii sme našli spôsob, vyjasnili sme si niektoré otázky. Ja len chcem požiadať, aby ten procedurálny návrh, ktorý som dal, bol, keďže evidentne v zmysle aj zákona nie je tu väčšina a bude potrebné o návrhu hlasovať, keď bude Národná rada uznášaniaschopná, aby sme teda hlasovali o tom návrhu, o tom, ako pán poslanec SaS, pán Kalist, porušil všetky elementárne pravidlá svojho poslaneckého mandátu a manipuloval s kartami kolegov, aby ste dali hlasovať o tom, aby sa mandátový a imunitný výbor zaoberal touto problematikou. Chcem, aby bol zverejnený záznam z kamier... (Prerušenie vystúpenia predsedajúcim.)
Bugár, Béla, podpredseda NR SR (2016-04-20):
Pani poslankyňa Gaborčáková, nech sa páči, môžte reagovať na faktické.
Sulík, Richard, predseda NR SR (2011-09-14):
Ďakujem. A s faktickou poznámkou sa prihlásil jeden poslanec. Uzatváram možnosť sa prihlásiť s faktickou poznámkou. Pán poslanec Poliačik.
A. Belousovová, podpredsedníčka NR SR: (2008-05-14):
Pani spravodajkyňa, chcete zaujať stanovisko? Nech sa páči.
Figeľ, Ján, podpredseda NR SR (2012-09-18):
Vy v správe máte podať záver z toho, čo odznelo pre všetkých a za všetkých. Nech sa páči, uzavrite toto hodnotenie.
B. Bugár, podpredseda NR SR: (2005-03-21):
Vážené panie poslankyne, vážení páni poslanci, budeme hlasovať najprv o prerokovanom vládnom návrhu zákona, ktorým sa mení a dopĺňa zákon č. 280/2002 Z. z. o rodičovskom príspevku v znení neskorších predpisov a zákon č. 461/2003 Z. z. o sociálnom poistení v znení neskorších predpisov (tlač 1063). Pán predseda výboru, pán poslanec Brocka, nech sa páči, ako spravodajca máte slovo. Pán poslanec Miklušičák, procedurálny návrh. J. Miklušičák, poslanec: Pán predsedajúci, k nasledujúcemu bodu.
Dobeš, Peter, poslanec NR SR (2023-02-03):
Ďakujem za slovo, pán predsedajúci. Skutočne už bolo veľa, veľa tu povedaného ohľadom otvorenia alebo zatvorenia obchodov. Niekedy mi to pripadá, že sa tu naťahujeme ako pes a mačka, kto má pravdu, kto koho presvedčí. Nezaznelo alebo nepočul som, že možno do tohto procesu otvorenia obchodov má čo povedať aj miestna samospráva, či už je to ohľadom otváracích hodín, poriadku, všetko, čo súvisí s prevádzkou v obci, v meste. Častokrát vidíme okolo seba tvrdý marketing, tvrdú reklamu, kto koho presvedčí, aby prišiel do nákupného centra a takto aby prilákali zákazníkov, nových alebo staronových. Bavíme sa o Zákonníku práce. Nebavíme sa o cenách energie, koľko stojí osvetlenie alebo zákon o štátnych sviatkoch. Bolo to tu povedané. Niekedy bolo otvorené v sobotu do dvanástej hodiny. Aj to tu bolo povedané. Dnes môžete nakupovať v sobotu do večera. To len chcem podčiarknuť, že aj tí, čo majú smenu v sobotu a sú v takom zamestnaní, na takom pracovisku, kde musia ísť aj v sobotu do práce, tak skutočne tá možnosť nakupovať je tu do samého večera. Takže nie celkom obstojí, že preto musia byť otvorené tie obchody. Pán kolega Vašečka, podporujem tento návrh takisto, keď sa dostatočne odôvodní, a myslím, že už sa dostatočne odôvodnil. Samozrejme, treba ho dopracovať, tak ako už bolo povedané. Sú tu výnimky a tiež sme to už počuli, že sú tu nepretržité prevádzky, bezpečnostné služby, polícia, zdravotníctvo, lekárne, ktoré majú službu aj cez soboty, nedele, záchranári na akomkoľvek úseku, alebo potom oblasť gastra, cestovného ruchu. Čiže je tu celá plejáda pracovísk, ktoré majú otvorené aj teraz, aj predtým a aj budú mať, keď by aj tento zákon bol, čerpacie stanice a podobne. Takže ešte raz, podporujem a želám si, aby bol takto dopracovaný a priechodný cez celé... (Prerušenie vystúpenia časomerom.)
Danko, Andrej, predseda NR SR (2017-09-06):
Vážené panie poslankyne, vážení páni poslanci, poprosím o kľud a pokračujeme v rokovaní. Ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Vládny návrh zákona má tlač 564, spoločná správa výborov má tlač 564a. Prosím podpredsedu vlády Slovenskej republiky pre investície a informatizáciu Petra Pellegriniho, aby vládny návrh zákona odôvodnil. [Rokovanie o vládnom návrhu zákona, ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a ktorým sa menia a dopĺňajú niektoré zákony , tlač 564.)
Grendel, Gábor, podpredseda NR SR (2020-07-07):
Poprosím ešte poslancov, ktorí majú záujem vyjadriť svoj názor v tajnom hlasovaní, aby tak urobili, aby sme potom mohli ukončiť hlasovanie, teda tajné hlasovanie, a spočítať výsledky. (Pokračovanie aktu tajného hlasovania.)
P. Hrušovský, predseda NR SR: (2004-12-02):
(Hlasovanie.) 139 prítomných, 119 za, 20 sa zdržalo. Národná rada Slovenskej republiky vládny návrh zákona schválila. Teraz poprosím pani poslankyňu Tkáčovu, aby z poverenia gestorského výboru uvádzala návrhy hlasovania k prerokúvanému vládnemu návrhu zákona, ktorým sa mení a dopĺňa zákon č. 42/1992 a zákon č. 566/2001 o cenných papieroch, ktorý prerokúvame ako tlač 872, ktorý bol v schválenom programe zaradený ako bod 29. Nech sa páči, pani poslankyňa Tkáčová. [Hlasovanie o vládnom návrhu zákona, ktorým sa dopĺňa zákon č. 42/1992 Zb. o úprave majetkových vzťahov a vyporiadaní majetkových nárokov v družstvách v znení neskorších predpisov a zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov , tlač 872.]
Matejičková, Zuzana, poslankyňa NR SR (2024-05-21):
Týmto sme hlasovali o všetkých pozmeňujúcich a doplňujúcich návrhoch. Pán predseda, keďže návrh zákona prerokúvame v skrátenom konaní, sme v treťom čítaní, prosím, otvorte rozpravu.
P. Paška, predseda NR SR: (2008-12-08):
Budeme pokračovať zajtra o 19.00 hodine. Ďakujem pekne. Dovidenia. (Prerušenie rokovania o 19.05 hodine.)
Paška, Pavol, predseda NR SR (2012-10-29):
Hlasujeme. (Hlasovanie.) 138 prítomných, všetci boli za. Schválili sme novelu zákona č. 725/2004 Z. z. o podmienkach prevádzky vozidiel v premávke na pozemných komunikáciách. Pán poslanec Přidal bude uvádzať v druhom čítaní hlasovanie o návrhu poslancov Národnej rady Slovenskej republiky Andreja Hrnčiara, Tibora Bastrnáka a Eleméra Jakaba na vydanie zákona, ktorým sa mení a dopĺňa zákon Slovenskej národnej rady č. 51/1988 Zb. o banskej činnosti, výbušninách a štátnej banskej správe v znení neskorších predpisov . Je to tlač 147.
Zmajkovičová, Renáta, podpredsedníčka NR SR (2014-01-29):
V rozprave vystúpi pán poslanec Mikloško, nech sa páči, máte slovo.
Foltin, Roman, poslanec NR SR (2020-09-18):
Ďakujem veľmi pekne za slovo. Teraz už v rámci rozpravy by som rád oboznámil s detailami predpokladaného návrhu. Budem sa snažiť byť stručný a pridať pár osobných komentárov k návrhu. (Reakcie z pléna.) Môžem, áno? Dobre.
Pamula, Peter, poslanec NR SR (2017-05-16):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať návrh zákona v druhom čítaní.
Glváč, Martin, podpredseda NR SR (2018-05-25):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Jeden poslanec. Končím možnosť prihlásiť sa. Nech sa páči, pán poslanec Mihál.
Valocký, Jozef, poslanec NR SR (2021-05-10):
Ďakujem pekne, pán podpredseda. Pán poslanec, tak som zhodnotil trošku tak psychologicky a lekársky váš prejav. Ak ste si to písal sám, tak nemám k tomu čo dodať. Ak vám to napísala pani ministerka Kolíková, tak je to typický útočný, útočný prejav na, na ktorú ju, na ktorú ju upozorňovali ešte v minulom vstupe. Ja by som sa len chcel spýtať, keď ste hovorili o tom, že chyťte zlodeja, nespomenuli ste pána Kisku. Chcel by som sa spýtať ešte, pán kolega. Ja vám aj verím, aj verím reforme, aj verím týmto veciam, ktoré sú nachystané a pripravené na ministerstve spravodlivosti, ale nemôžem veriť tomu, že z tých 100-tisíc alebo 500-tisíc, alebo 50-tisíc právnikov nemôže to robiť nikto iný, len Kolíková. Keby som sa vás spýtal, že či to môže robiť napríklad pán Šeliga, kolega, ale len príkladujem, tak asi mi odpoviete, že nie. Prečo si myslíte, že jeden jediný právnik z 5-miliónového štátu môže len ten robiť alebo byť ministrom tohoto rezortu? Lebo tak mi to pripadalo, presne, čo ste hovoril. Iné mi z tohoto nevychádza. Však už ste sa rozbili sami. Už ste pichli nôž do chrbta Matovičovi a stále ste len najlepší a najlepší a najlepší, a jedine Kolíková. No prečo to nemôže byť napríklad Šeliga? Prepáčte, pán Šeliga, že vás, že beriem vaše meno, ale mne to tak pripadá. Ďakujem.
Mojš, Milan, poslanec NR SR (2018-03-14):
Teraz dajte, prosím, hlasovať o pozmeňujúcom návrhu Jána Kecskésa.
Martvoň, Anton, poslanec NR SR (2013-06-18):
Ďakujem pekne. Pán predseda, dovolím si skonštatovať, že išlo o výstižné vystúpenie, ktoré konečne nastavilo týmto ľuďom z pravice ich zrkadlo a teda ich krásny obraz, akí sú. A dôkazom je to, že zľakli sa toho obrazu a odišli z tejto sály. No samozrejme, hrajú sa akože na pravicové strany a postupujú ešte stále podľa manuálu, ktorý majú od pána Sorosa z deväťdesiatych rokov, len zabudli trošku si ten manuál, ktorý majú a ktorý už postupujú ním, cezeň 20 rokov, aktualizovať si. A je, myslím si, stále smutné, že občania toto musia trpieť na Slovensku, takéto akože demokratické pravicové strany, ktoré keď sa dostanú k moci a majú prejaviť zodpovednosť, tak sa iba hádajú a jednoducho destabilizujú celé Slovensko. Vzhľadom na to, že nám tu takto bránia, aby sme išli hlasovať, ja by som si dovolil dať taký technický návrh, že či by sme nemohli ísť hlasovať cez trakt predsedu Národnej rady Slovenskej republiky, teda odzadu.
Chren, Martin, poslanec NR SR (2014-06-11):
Ďakujem, pani predsedajúca. Ctené kolegyne, ctení kolegovia, dnes naposledy s posledným naším návrhom zákona. Dovoľte mi takú malú anekdotu na začiatok. Veľa svojich priateľov, ktorí keď ma chcú občas tak poštengrovať, tak mi hovoria, že: „Ideš dnes do práce? Lebo keď zasadá parlament, musíme si strážiť peňaženky. Ktovie, čo to pre nás zase vymyslíte.“ A tento návrh predložený, podobne ako predchádzajúci, je taký, že keby prešli, tak si občania peňaženky strážiť nemusia, ba práve naopak, pretože by mohli daňoví poplatníci výrazne ušetriť. V predloženom návrhu zákona veľmi zjednodušene navrhujeme zrušenie jedného ústredného orgánu štátnej správy, a to Správy štátnych hmotných rezerv Slovenskej republiky, a prípadný presun niektorých potrebných zostatkových činností Správy štátnych hmotných rezerv na Ministerstvo hospodárstva Slovenskej republiky. V situácii, keď je potrebné na každom kroku šetriť verejné výdavky, keď sa nám hrozí, že sa nám aktivuje dlhová brzda, keď je potrebné usporiť niekoľko sto miliónov eur, je presne takýto krok, presne takéto šetrenie tým, čo Slovensko potrebuje a k čomu by malo prikročiť. A to o to viac, že napriek tomu, že vláda Roberta Fica sa zaviazala, že nebude privatizovať, prebieha na Slovensku veľká vlna výpredaja a privatizácie, a to nielen bývalého štátneho Carga, kde oneskorená privatizácia pripravila Slovensko o skoro 500 mil. eur, nielen privatizácie zostávajúcich akcií Slovak Telekomu, ktorá, keby Boh dal, tak to bude prvá privatizácia urobená transparentne a cez burzu, ale osobne tomu veľmi neverím, že vláda pána Fica pristúpi k takémuto kroku, ale aj privatizácia slovenských štátnych ropných rezerv. Po zákonoch a krokoch a opatreniach, ktoré boli prijaté, už dnes ropné rezervy našej krajiny nie sú pod kontrolou a vo vlastníctve štátu. A práve správa ropných rezerv tvorila viac ako polovicu celkovej činnosti štátnych hmotných rezerv. Tým, že vláda SMER-u sprivatizovala štátne ropné rezervy, v podstate spôsobila aj to, že existencia ústredného orgánu štátnej správy, Správy štátnych hmotných rezerv, je už zbytočná, pretože všetky ostatné činnosti, či už vo sfére civilnej ochrany a zabezpečovania ďalších potrebných rezerv, je možné rozdeliť medzi iné rezorty, napríklad medzi rezorty pôdohospodárstva, hospodárstva a vnútra. Preto sme predložili tento návrh zákona, ktorý môže ušetriť milióny eur, preto sme presvedčení, že štátne hmotné rezervy sú dnes nepotrebný orgán, ktorý v zásade slúži len na jedno jediné, a to na kšeftovanie – draho nakúpiť a lacno predať, keď už tie niektoré rezervy nie sú potrebné. A preto vás chcem poprosiť o podporu tohto nášho návrhu zákona. Ďakujem veľmi pekne za pozornosť.
Jurinová, Erika, podpredsedníčka NR SR (2014-11-08):
Na vaše vystúpenie, pán poslanec, chcú reagovať ôsmi poslanci, jedenásti poslanci. Uzatváram možnosť prihlásiť sa faktickými poznámkami. Nech sa páči, pani poslankyňa Nicholsonová.
Hufková, Eva, poslankyňa NR SR (2013-10-17):
Áno, vážený pán predseda, v zmysle rokovacieho poriadku vás žiadam o odloženie hlasovania k vládnemu návrhu zákona č. 106/2004 Z. z. o spotrebnej dani z tabakových výrobkov, tlač 653, na najbližšie hlasovanie, teda zajtra o jedenástej.
Pellegrini, Peter, predseda NR SR (2023-12-12):
Pán minister len odbehol na toaletu. Môžme.
Pellegrini, Peter, predseda NR SR (2023-12-06):
Ďakujem. Bude uvedené v zázname. Pán poslanec Hlina.
Cmorej, Peter, poslanec NR SR (2022-09-20):
Ďakujem pekne za slovo. Vážený pán predsedajúci, vážené panie poslankyne, vážení páni poslanci, v súlade s § 80 ods. 1 zákona o rokovacom poriadku som bol predsedom výboru určený za spravodajcu k návrhu zákona, ktorý je uvedený po tlačou 1104. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1150 z 30. augusta 2022 navrhujem, aby návrh zákona prerokovali: ústavnoprávny výbor, Výbor Národnej rady pre financie a rozpočet, Výbor Národnej rady pre hospodárske záležitosti a Výbor Národnej rady pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní. Prosím, pán predsedajúci, otvorte všeobecnú rozpravu, do ktorej sa hlásim ako prvý.
Glváč, Martin, podpredseda NR SR (2018-05-22):
S reakciou pani poslankyňa Gaborčáková.
Kolesík, Andrej, poslanec NR SR (2013-06-19):
Ďakujem, pani podpredsedníčka. Vážený pán minister, kolegyne, kolegovia, vzhľadom na pozmeňujúce návrhy, ktoré boli podané v rozprave k tomuto bodu programu včera a dnes, ako spoločný spravodajca výboru pre hospodárske záležitosti k tomuto vládnemu návrhu zákona o núdzových zásobách ropy a ropných výrobkoch a o riešení stavu ropnej núdze a o zmene a doplnení niektorých zákonov navrhujem, aby sme o tomto bode programu hlasovali na budúci týždeň v utorok 25. júna popoludní o 17.00. Ďakujem.
Vášáryová, Magdaléna, poslankyňa NR SR (2016-02-11):
Ďakujem veľmi pekne, kolegovia. Vážim si každé vaše vystúpenie. Pani poslankyňa, prepáčte, vy si vždycky vyberiete jeden úplne nepodstatný moment. Čo ja mám spoločné so štrajkom železničiarov? Vôbec si na to nepamätám. A ja som nehovorila nič ani o Železniciach, ani o ničom podobnom. Rozumiem sa do toho ako hus do piva. Proste nie je to nič. Neviem, prečo sa vždycky jedného úplne nepodstatného momentu chytíte. Očakávam, že budete reagovať na podstatné momenty. Pán Viskupič, ale si musíme uvedomiť, že budúcnosť môžeme aj prejesť. A, viete, keď sa najete, čo sa potom stane po pár hodinách? To proste z vášho tela odíde, spláchnete to za sebou a nezostane z toho nič až na to, že prežijete. To znamená prejedať svoju budúcnosť, to znamená len prežívať, keď sa nechcem vyjadriť ešte brachiálnejšie alebo teda obraznejšie. Prázdna sála, pán Radošovský. Ale veď parlament nie je prvá trieda, kde musia všetci sedieť, mať ruky za chrbtom s tým, že učia sa len tí, ktorí tam práve sú. Ale veď parlament je, prekristapána, plný poslancov, ktorí dostali mandát. Poslanci tu nesedia preto, že musia tu byť, tu sedia preto, lebo ich to zaujíma a ich voličov to zaujíma. A keď to niekoho nezaujíma a zaoberá sa celý život energetikou, prečo by tu mal pri takejto debate sedieť. Preboha, 360 rokov bol na tomto území Uhorský snem a ešte stále sme sa nenaučili, že parlament nie je prvá trieda, kde sa počíta len ten, ktorý sedí pred kamerami. Čiže... (Prerušenie vystúpenia časomerom.)
Susko, Boris, poslanec NR SR (2015-11-26):
Ďakujem pekne za slovo, pani predsedajúca. Vážené dámy poslankyne, páni poslanci, vzhľadom k tomu, že bol podaný jeden pozmeňujúci, doplňujúci návrh v rozprave, aj keď krátky, navrhujem, aby sme o predmetnom návrhu zákona hlasovali dnes až o 17.00 hodine. Ďakujem.
Laššáková, Jana, podpredsedníčka NR SR (2015-03-11):
Na vystúpenie pána poslanca s faktickými poznámkami páni poslanci Petrák, Fronc, Viskupič, Vašečka a Čaplovič. Končím možnosť prihlásiť sa s faktickými poznámkami. Nech sa páči, pán poslanec Petrák.
Pellegrini, Peter, podpredseda NR SR (2020-07-10):
S reakciou na faktické pán poslanec Kuffa Štefan.
Hrnčiar, Andrej, podpredseda NR SR (2019-04-05):
Pán poslanec Bastrnák.
Kondrót, Maroš, poslanec NR SR (2015-11-25):
Teraz dajte, prosím, hlasovať o návrhu pána poslanca Hraška.
Bugár, Béla, podpredseda NR SR (2018-10-22):
Ďakujem. Otváram rozpravu o tomto bode programu a pýtam sa, či sa hlási do rozpravy niekto z prítomných poslancov. Nie. Vyhlasujem rozpravu za skončenú. Ďakujem aj pani ministerke aj pánovi spravodajcovi. Hlasovať, tak ako sme teda určili ešte minulý týždeň, budeme zajtra a o tomto bode by sme mali začať teda hlasovať o piatej hodine v utorok. Teraz pristúpime k prerokovaniu návrhu na voľbu člena Správnej rady Ústavu pamäti národa, tlač 1182. Aj v tomto prípade vás chcem informovať o tom, že do začiatku rokovania o tomto bode programu podali poslanci návrh, aby sa táto voľba vykonala tajným hlasovaním. Prosím teraz poverenú členku výboru pre ľudské práva a národnostné menšiny poslankyňu Elenu Červeňákovú, aby návrh uviedla. (Rokovanie o návrhu na voľbu člena Správnej rady Ústavu pamäti národa , tlač 1182 – nová voľba.)
Martinák, Ľuboš, poslanec NR SR (2014-12-12):
Ďakujem za slovo. Vážení iniciátori tejto účelovej schôdze, pán minister Počiatek jasne deklaroval vyjadrenie Európskej komisie k predmetnému tendru. Ja len pevne verím, že veríte aj vy, že sme členmi Európskej únie. Európska komisia jasne schválila postupy, schválila postupy predmetného tendra, ako aj jeho výsledok. Pre mňa je však zarážajúca ďalšia skutočnosť, ktorá tu bola z úst pána ministra spomenutá. Za vašej vlády len posunutie splátok za mýto a rozdiel na úrokových sadzbách predstavoval 4,6 mil. eur. Áno, 4,6 mil. eur išlo do vzduchu len tak, sú to dane našich občanov. To už ste nepovedali nič k tomu. A najväčší gól bol to, že to rokovanie bolo s firmou SkyToll bez súťaže, opakujem, bez súťaže. Ďalej ma prekvapilo, že ste nesúhlasili s nízkou cenou, podľa vás neobvykle nízkou cenou. No ale čerešničkou na torte bolo vyjadrenie prvého podpredsedu vlády, vášho predsedu, predsedu KDH, o tom, že je pripravený na to, aby Národná diaľničná spoločnosť priamo bez súťaže vstúpila do zmluvného vzťahu s firmou Fleetpay, priamo bez súťaže. Koniec koncom dva roky ste mali na to, aby ste to zrušili, upravovali. Vy ste nezrobili nič. Moje krátke zhrnutie napriek vašej nervozite je to, že dlhodobé preferencie vám klesajú, pravicové strany rastú ako huby po daždi. Nemáte chuť podať procedurálny návrh na zrušenie... (Prerušenie vystúpenia časomerom.)
Laššáková, Jana, podpredsedníčka NR SR (2014-10-16):
Panie poslankyne, páni poslanci, pokračujeme v rokovaní tretieho dňa 39. schôdze Národnej rady Slovenskej republiky v prerušenej rozprave v druhom čítaní o vládnom návrhu zákona o niektorých opatreniach súvisiacich s oznamovaním protispoločenskej činnosti (tlač 1111). Pani spravodajkyňa zaujala svoje miesto, pán minister je prítomný. Do rozpravy sa ešte ústne prihlásili páni poslanci Alojz Hlina a Štefan Kuffa. Nech sa páči, pán poslanec Hlina, máte slovo. (Pokračovanie rokovania o vládnom návrhu zákona o niektorých opatreniach súvisiacich s oznamovaním protispoločenskej činnosti a o zmene a doplnení niektorých zákonov , tlač 1111.)
Hrnčiar, Andrej, podpredseda NR SR (2017-06-13):
Ďakujem, pán minister. Prosím spoločného spravodajcu predsedu výboru pre obranu a bezpečnosť poslanca Antona Hrnka, aby informoval Národnú radu o výsledku rokovania výborov o tomto návrhu vlády.
Hrušovský, Pavol, podpredseda NR SR (2011-03-29):
Hlasujeme, páni poslanci, o predloženom pozmeňovacom návrhu pod poradovým číslom 1 až 8, ktorý predložil za skupinu poslancov pán poslanec Pado. (Hlasovanie.) 148 prítomných, 145 za návrh, 3 sa zdržali. Pozmeňovacie návrhy sme schválili. Prosím ďalší návrh.
Kaliňák, Robert, poslanec NR SR (2011-03-22):
Ďakujem pekne. Vážený pán predsedajúci, naozaj neviem, či úplne dobre vediete túto schôdzu, lebo pozrite sa na klub Slobody a Solidarity, ani ste im nedali prestávku na hygienické potreby, aj tak tu nikto nie je. Ale tak sa mení vlastne celý prístup k tejto, k tejto... (Reakcia z pléna.) Ale kľud, nebuďte nervózny, pán poslanec, no, však aj k vám sa dostanem. Proste toto je presne o tom, čo som hovoril, že ako sa mení vlastne pohľad na politiku, ako sa mení pohľad na transparentnosť. Ten, čo tu dnes najviac kričí na mňa, hneď po mne, tak v podstate tiež mal plné ústa transparentnosti a hneď nato dal svojho tatka do vysokej funkcie. (Smiech v sále.) Čiže to je presne to, my sa neobávame, pán poslanec Galbavý... (Prerušenie vystúpenia predsedajúcim.)
Pellegrini, Peter, podpredseda NR SR (2020-06-05):
Ďakujem veľmi pekne. Otváram rozpravu k tomuto bodu. Opäť nemám žiadnu písomnú prihlášku. Preto sa pýtam, kto sa do rozpravy hlási ústne? Nik. Preto vyhlasujem rozpravu za skončenú. A takisto prerušujem rokovanie a o tomto bode programu. Pristúpime k poslednému návrhu na skrátené legislatívne konanie o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov a ktorým sa dopĺňa zákon č. 311/2001 Z. z. Zákonník práce v znení neskorších predpisov. Vládnu tlač máte pod parlamentnou tlačou (povedané so smiechom) 131. Poprosím pána ministra práce, sociálnych vecí a rodiny, pána Krajniaka, aby návrh na skrátené legislatívne konanie uviedol. Pán minister, nech sa páči uviesť skrátené legislatívne konanie. Nech sa páči. (Zaznievanie gongu.) (Rokovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov a ktorým sa dopĺňa zákon č. 311/2001 Z. z. Zákonník práce v znení neskorších predpisov , tlač 131.)
Pčolinský, Peter, podpredseda NR SR (2022-12-05):
Ďakujem pekne. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Miroslavovi Sujovi.
Bugár, Béla, podpredseda NR SR (2018-06-20):
Nech sa páči, spravodajcom je pán poslanec Mihál, ktorému teraz dávam slovo.
Laššáková, Jana, podpredsedníčka NR SR (2013-12-12):
Čas určený na hodinu otázok a odpovedí uplynul. Končím tento bod programu. Zároveň prosím členov vlády, aby po hlasovaní o štátnom rozpočte zotrvali v rokovacej sále, keďže nasledujú písomné odpovede na interpelácie a interpelácie. Vyhlasujem krátku prestávku do 15.10 h. (Prestávka.) (Po prestávke.)
Hort, Milan, podpredseda NR SR (2011-06-29):
Pán poslanec Petrák sa hlási s faktickou poznámkou na vystúpenie pani poslankyne. Nech sa páči, pán poslanec Petrák.
M. Hort, podpredseda NR SR: (2010-02-02):
Nedostal som žiadnu písomnú prihlášku k tomuto bodu, a preto sa pýtam, kto sa do rozpravy hlási ústne. Neevidujem ani v tomto prípade žiadnu ústnu prihlášku, a preto vyhlasujem rozpravu za skončenú. Prerušujem rokovanie o tomto bode programu. Hlasovať budeme o 17.00 hodine. Teraz nasleduje druhé a tretie čítanie o návrhu na vyslovenie súhlasu Národnej rady Slovenskej republiky s dočasnou Dohodou o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej . Návrh vlády je uverejnený ako tlač 1401 a spoločnú správu výborov máte ako tlač 1401a. Návrh vlády aj v tomto prípade odôvodní minister hospodárstva Ľubomír Jahnátek, ktorému týmto odovzdávam slovo. Nech sa páči, pán minister.
M. Hort, podpredseda NR SR: (2008-09-11):
Najskôr vystúpi pani poslankyňa Gibalová za poslanecký klub KDH. Po skončení obidvoch týchto vystúpení a prípadných faktických poznámkach bude možné, samozrejme, sa prihlásiť do rozpravy ústne. Nech sa páči.
Bašistová, Alena, poslankyňa NR SR (2018-09-13):
Hlasovali sme o všetkých pozmeňujúcich návrhoch zo spoločnej správy. Teraz prejdeme k hlasovaniu o pozmeňujúcich návrhoch podaných v rozprave. Pán predsedajúci, dajte, prosím, hlasovať o pozmeňujúcom a doplňujúcom návrhu poslankyne Irén Sárközy.
Mierna, Anna, poslankyňa NR SR (2021-05-27):
Pán predseda, ja by som chcela povedať, že ty máš možnosť dať poslanecký návrh, lebo si hovoril, že teda príjmy sú podcenené štátneho rozpočtu. Tak ja by som možno očakávala, že sa s týmto budeme zaoberať aj na výbore a zvýšime vlastne príjmy do štátneho rozpočtu a potom by sme ten schodok vlastne mohli znížiť. Zaoberal si sa tam s niektorými položkami, čo oceňujem, ale nesúhlasím s tým. Takisto nesúhlasím s tým, ako si hovoril o tom testovaní. Na to máme rozdielny názor. Ja sama som v kontakte s veľkými firmami, ktoré sú v našom regióne a ony samy si pýtali to testovanie. Testovali svojich dodávateľov, zamestnancov preto, aby nikdy nedošlo k výpadku výroby. A ten výpadok výroby, ktorý by mohol byť a nebol, lebo teda ten lockdown nezasiahol tieto firmy, je vlastne to, že máme tie príjmy, budeme mať lepšie, ako sa ten vývoj očakáva. Takisto by som možno povedala, že zabudol si možno na niektoré položky, ktoré si mohol povedať, že môžme na tomto ušetriť. A hovorím, predpokladám, že môžeš dať takýto poslanecký návrh. Dívam sa tu napríklad na položku 120 mil., ktorá bola zahrnutá na základe žiadosti splatenia základného imania MH Investu. Otázka je, že či je z minulosti, či to muselo byť teraz, či to mohlo byť minulý rok zahrnuté do rozpočtu, alebo prečo sme to tam nedali teraz. A ešte si sa dotkol jednej položky, s ktorou nesúhlasím, že sa navyšujú výdavky na štátnu a verejnú správu a týkajú sa mzdových nákladov, možno aj osobných nákladov. Sám si robil predsedu, teda riaditeľa úradu na samosprávnom kraji a dobre vieš, že dobrých, kvalitných ľudí my nemáme a nevieme ich poriadne zaplatiť. Sama robím primátorku mesta, viem, aké sú položky na mzdové náklady, ako je ťažké zohnať tam ľudí, udržať si ich a mať ich kvalitných, pretože ako aj samospráva, ale teda aj štát spravujeme obrovský majetok a mať kvalitných ľudí vyžaduje to, že... (Prerušenie vystúpenia časomerom.)
Bugár, Béla, podpredseda NR SR (2010-12-09):
Pán poslanec bol posledný, ktorý sa prihlásil do interpelácií. Preto sa pýtam členov vlády, či niekto chce odpovedať na interpeláciu, hociktorú? Nie je to tak. Vyhlasujem tento bod programu za skončený. Vážené dámy, vážení páni, budeme teraz pokračovať a to v druhom čítaní o vládnom návrhu zákona, ktorým sa mení a dopĺňa zákon Národnej rady Slovenskej republiky 270/1995 o štátnom jazyku. Prosím aj pána ministra, ako aj spoločného spravodajcu, aby si obsadili svoje miesta. A v rozprave by mal vystúpiť pán poslanec Osuský, ktorý tu nie je, stráca poradie. Pán poslanec Maďarič, no, nie je tu, tiež stráca poradie. Zatiaľ sa hlási, pán minister, o slovo. Páni poslanci, páni poslanci opozície, dúfam, že si to oceníte. Vždy kričíte na nás, mohli by sme to teraz seknúť, nie sú tu tí, ktorí sa prihlásili a je koniec rozpravy. Takže pán minister, nech sa páči, dávam vám slovo, pokiaľ teda chcete vystúpiť teraz v rozprave. Ako záverečné slovo? (Ruch v sále.) Už je tu, pán poslanec Maďarič, takže nech sa páči, pán poslanec, máte slovo. (Rokovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 270/1995 Z. z. o štátnom jazyku Slovenskej republiky v znení neskorších predpisov , tlač 129.)
Kollár, Boris, predseda NR SR (2022-02-15):
Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nech sa páči, máte slovo. Končím možnosť prihlásiť sa ústne do rozpravy.
B. Bugár, podpredseda NR SR: (2005-02-04):
(Hlasovanie.) Prítomných 134 poslancov, za 34, proti 4, zdržalo sa 95 poslancov, 1 nehlasoval. Bod č. 8 sme neschválili. Nech sa páči. J. Miklušičák, poslanec: Pán predsedajúci, teraz budeme hlasovať o bode 1, ktorý gestorský výbor odporúčal neschváliť.
Danko, Andrej, podpredseda NR SR (2024-05-09):
Poslanec Dubovický.
F. Mikloško, poslanec: (2002-07-04):
J. Migaš, predseda NR SR: Pán poslanec, (so smiechom) vy dobre viete, že to nie je procedurálny návrh a že to je v rozpore s rokovacím poriadkom. Pán poslanec Cabaj, nech sa páči. Procedurálny návrh? Pán poslanec Cabaj.
B. Bugár, podpredseda NR SR: (2004-05-12):
Nech sa páči, pán poslanec, máte slovo. L. Ladányi, poslanec: Ďakujem. Vážené pani poslankyne, vážení poslanci, vážený pán predsedajúci, vážení prítomní, Výbor Národnej rady Slovenskej republiky pre obranu a bezpečnosť svojím uznesením č. 227 z 11. mája 2004 ma určil za spravodajcu k vládnemu návrhu zákona o zriadení Akadémie ozbrojených síl, o zlúčení Vojenskej leteckej akadémie generála Milana Rastislava Štefánika v Košiciach s Technickou univerzitou v Košiciach, o zriadení Národnej akadémie obrany a o zmene a doplnení niektorých zákonov, tlač 652. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený vládny návrh zákona spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 22. apríla 2004 č. 676 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre vzdelanie, vedu, šport a mládež, kultúru a médiá a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný návrh zákona prerokovali v lehote do 11. júna 2004 a gestorský výbor do 14. júna 2004. Prosím, pán predsedajúci, aby ste otvorili rozpravu k tomuto návrhu.
Kollár, Boris, predseda NR SR (2021-06-23):
S ďalšou faktickou poznámkou vystúpi pani poslankyňa Hatráková.
Červeňáková, Elena, poslankyňa NR SR (2018-02-06):
Ja by som len chcela reagovať na poplatky na urgente. Chcela by som podotknúť, že tieto poplatky, ako už tu bolo povedané, veľmi zaťažujú zdravotnícky personál, či je to lekár, má sa rozhodnúť, že kto bude platiť tieto poplatky, a samozrejme sestry. Zbytočne sú tak isto zaťažovaní a nervózni sú pacienti a ich príbuzní. Veď keď idete na urgent, veď to je nonsens, čo sa tam deje, nespokojnosť. Ja by som navrhovala, pán minister, či by sa buď nedali zrušiť poplatky na urgente, alebo keď, tak nech poplatky platia všetci. Buď zrušiť poplatky, alebo nech platia všetci. Ďakujem.
P. Hrušovský, predseda NR SR: (2002-11-14):
(Hlasovanie.) Prítomných je 126 poslancov, za návrh 71, proti 55. Konštatujem, že uvedený návrh zákona Národná rada Slovenskej republiky schválila. Teraz poprosím pána poslanca Patakyho, ktorého poveril gestorský výbor, aby bol spoločným spravodajcom pri prerokúvaní vládneho návrhu zákona, ktorým sa menia zákony súvisiace s presunom niektorých pôsobností z Policajného zboru na okresné úrady a na krajské úrady , aby uvádzal návrhy na hlasovanie k prerokúvanému bodu programu. Nech sa páči, pán poslanec.
Bagačka, Michal, poslanec NR SR (2019-02-05):
Keďže sme hlasovali o pozmeňujúcich návrhoch zo spoločnej správy, mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď. Prosím, dajte hlasovať.
Uhliarik, Ivan, minister zdravotníctva SR (2011-03-24):
Ďakujem. Ja len veľmi krátko zareagujem. Pani poslankyňa, tieto otázky a doplňujúce pripomienky ešte dnes pánovi ministrovi oznámim, zavolám mu. Ďakujem.
Blaha, Ľuboš, podpredseda NR SR (2024-02-16):
Pani poslankyňa Lucia Plaváková, nech sa páči.
Štefanec, Ivan, poslanec NR SR (2013-11-26):
Ďakujem, pani podpredsedníčka. Ďakujem aj kolegom za ich pripomienky a podporu, jednoznačne súhlasím s tým takisto, s tým, čo povedali a v čom ma doplnili. Chcem zdôrazniť, že skutočne negatívne následky tejto škodlivej legislatívy budú znášať predovšetkým malí a strední podnikatelia. To je na tom najhoršie, dámy a páni, že v posledných rokoch najhoršie sa majú tí, ktorí vytvárajú pracovné miesta, tí, ktorí poctivo pracujú. Zamestnávatelia, ale aj zamestnanci. Stále sa im ukrajuje – či už z daní, z odvodov – a stále sa im zhoršuje, zhoršujú podmienky pre ich poctivú robotu. Vláda ako keby si neuvedomovala, že si sama píli pod sebou konár a robí presný opak. Namiesto podpory malého podnikania presadzuje ďalšie zákony, ktoré najviac uškodia malým podnikateľom. Toto je exemplárny príklad. Na tejto schôdzi budeme mať ďalšie zákony, napr. daň z príjmu, kde sa zavádza nová nezmyselná daň, tzv. daň zo straty, kedy ju bude musieť platiť každý, aj ten, ktorý nevykazuje zisk. Čiže ten útok proti malým podnikateľom stále pokračuje. Pokračuje v tomto zákone. Pokračuje v dani z príjmu. Bude pokračovať v štátnom rozpočte a skutočne je načase, aby sa vláda spamätala, pretože ľudia, ktorí držia túto republiku, tak sa majú stále horšie a horšie. Namiesto podpory, ktorú si zaslúžia, tak sa stále im len a len zhoršujú podmienky, bohužiaľ, stále ďalšími zlými zákonmi. Ďakujem pekne.
Hudacký, Ján, poslanec NR SR (2014-07-03):
Ďakujem pekne, pán predseda. Ja iba chcem pripomenúť členom výboru pre hospodárske záležitosti, že zasadanie mimoriadneho výboru sa uskutoční dnes o 12.00 hod. v miestnosti č. 150. Ďakujem pekne.
Bugár, Béla, podpredseda NR SR (2017-10-10):
Pán poslanec Osuský.
Mikloš, Ivan, poslanec NR SR (2012-09-27):
Ďakujem pekne. Pán poslanec Duchoň, hovoríte, že sme podhodnotili daňové príjmy, no tak, chcem vás upozorniť, že už od, ak sa nemýlim, roku 2003, kedy boli za druhej Dzurindovej vlády zriadené nezávislé výbory, daňový výbor a výbor pre makroekonomické prognózy, tak odvtedy, chvalabohu, a pretrvali tieto výbory aj za prvej vlády Roberta Fica, je odhad daňových príjmov odbornou, nie politickou záležitosťou, do ktorej minister, ani ministerstvo nijako nezasahuje. Tak ako dnešné čísla, ktoré tu interpretoval pán minister, sú výsledkom tohto daňové výboru, v ktorom sedia zástupcovia asi šiestich bánk, štatistického úradu, Národnej banky, a nie ministerstva financií, teda sedia tam aj zástupcovia ministerstva financií, aj ministerstvo dáva svoj odhad, ale tento je posudzovaný týmito nezávislými odborníkmi, a tie stanoviská sú zverejňované. A väčšinou to tak vždy bolo, verím že aj bude, aj do budúcna, že tie odhady ministerstva sú verifikované ako kvalifikované, odborné, nie politické odhady. Preto by som chcel každého poprosiť, aby s interpretáciou obviňovania toho, či sa podhodnotili účelové, alebo nepodhodnotili príjmy, narábal veľmi opatrne, pretože sú to odborné a vysokokvalifikované, odbornou inštitúciou verifikované odhady, a nikdy som ich nespochybňoval a ani nebudem spochybňovať, tie, ktoré urobil daňový výbor napríklad v oblasti výberu daní, preto som aj povedal, že áno, výber niektorých daní je horší, ako predpokladal, ale zase nie ja, nie moja subjektívna analýza politicky motivovaná, ale ako bol vtedajší odhad odborníkov, pretože realita je vždy iná a vždy pri rozpočte ide o prognózu. Aj ten rozpočet, ktorý budeme schvaľovať o niekoľko týždňov, niekoľko mesiacov bude prognózou a tá realita sa bude určite líšiť.
Laurenčík, Milan, podpredseda NR SR (2020-09-22):
Ďakujem. Zaujmite miesto pre navrhovateľa. Teraz dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, pánovi poslancovi Karolovi Kučerovi, nech sa páči máte slovo.
Laššáková, Jana, podpredsedníčka NR SR (2012-07-25):
Pán poslanec Panáček, nech sa páči.
Sulík, Richard, predseda NR SR (2011-02-11):
Ďakujem. Dávam slovo spoločnému spravodajcovi z výboru pre financie a rozpočet. Pán Matej, máte slovo, nech sa páči.
Grendel, Gábor, podpredseda NR SR (2023-05-17):
S reakciou na faktické poznámky pán poslanec Milan Mazurek.
Dostál, Ondrej, poslanec NR SR (2023-12-19):
Pani poslankyňa Nash, myslím, že na vaše vystúpenie by sa dalo reagovať dvoma spôsobmi. Ten prvý je stručnejší a v podstate znie: nie. To je odpoveď na vašu otázku, či potrebujeme nové ministerstvo športu. Ak by som chcel byť trošku menej, menej stručný, tak by som sa aj ja chcel poďakovať za váš dôkladný rozbor rôznych aspektov vytvorenia nového ministerstva športu a cestovného ruchu a aj vaše vystúpenie je dôkazom pomýlenosti procesu, ktorým postupujeme, lebo o takýchto veciach sa malo hovoriť ešte dokonca pred pripomienkovým konaním v diskusii o nejakom zámere vytvoriť nové ministerstvo. Malo sa o ňom hovoriť v medzirezortnom pripomienkovom konaní, kde by sa k tým zámerom, ale aj k jednotlivým aspektom a technickým riešeniam mohli vyjadriť nielen poslanci Národnej rady, ale aj všetky dotknuté inštitúcie, organizácie, jednotlivci, odborná verejnosť, širšia laická verejnosť a tak ďalej a potom mal byť ten návrh prerokúvaný v riadnom procese, vo výboroch sa malo takýchto veciach hovoriť. Ale ako môžme hovoriť vo výboroch o takýchto veciach, keď výbor trvá hodinu cez obednú pauzu alebo hodinu pred začiatkom rokovania, už ani po rokovaní nemôže byť, lebo keď rokujeme do polnoci alebo nonstop, tak na to nie je priestor. A naozaj by som aj ja chcel vyzvať pána podpredsedu Národnej rady Danka, aby sa aj on vyjadril, aby vystúpil v rozprave, aby sa pokúsil obhájiť aspoň túto jednu vec z celého kompetenčného zákona, je to jeho dielo, tak nech aspoň s nami o tom diskutuje.
B. Bugár, podpredseda NR SR: (2002-12-12):
(Hlasovanie.) Prítomných je 79 poslancov, za návrh 77, proti 2. Konštatujem, že sme prijali uznesenie Národnej rady Slovenskej republiky, ktorým sme schválili návrh poistného rozpočtu Spoločnej zdravotnej poisťovne na rok 2003. Prosím teraz poslankyňu Evu Rusnákovú, aby uviedla hlasovanie k návrhu rozpočtu Fondu detí a mládeže na rok 2003, tlač 104. E. Rusnáková, poslankyňa: Vzhľadom na to, že počas rozpravy nevznikli žiadne návrhy, odporúčam, aby Národná rada hlasovala o nasledovnom uznesení. Uznesenie NR SR k návrhu rozpočtu Fondu detí a mládeže na rok 2003. Národná rada podľa § 5 ods. 1 a 5 v spojení s § 10 ods. 4 zákona Národnej rady Slovenskej republiky č. 189/1993 Z. z. o Fonde detí a mládeže v znení neskorších predpisov po A. schvaľuje rozpočet Fondu detí a mládeže na rok 2003, ktorý obsahuje: tržby a výnosy vo výške 37 660 tisíc, náklady vo výške 18 501 tisíc a výdavky vo výške 19 miliónov korún.
Bugár, Béla, podpredseda NR SR (2019-06-20):
Pán poslanec? Nie. Ďakujem pekne. Druhú otázku položil pán poslanec Janckulík znovu ministrovi dopravy, výstavby pánovi Érsekovi. Tá otázka je tá istá, ale prečítam. „Vážený pán minister, prešiel už pomerne dlhý čas od 23. mája, kedy vám a pánovi premiérovi primátori a starostovia 39 oravských obcí doručili spolu vyše 25-tisíc pohľadníc od občanov, čím vyslovili nespokojnosť s neustálym posúvaním termínov prípravy a výstavby všetkých oravských úsekov rýchlostnej cesty R3. Pána starostu Ladislava Tomáňa a 351 občanov obce Sedliacka Dubová zaujíma vaša odpoveď, ako hodláte zabrániť neustálemu posúvaniu termínov prípravy a výstavby oravských úsekov R3?“ Pán minister Gál, nech sa páči, môžte odpovedať namiesto pána ministra Érseka.
Jurinová, Erika, podpredsedníčka NR SR (2013-03-19):
Ďakujem pekne, pán spravodajca. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto do rozpravy prihlásiť ústne. Uzatváram možnosť prihlásiť sa. Do rozpravy sa prihlásil pán poslanec Alojz Hlina. Dávam mu zároveň slovo. Nech sa páči.
B. Bugár, podpredseda NR SR: (2004-05-26):
Pán poslanec, nech sa páči, máte slovo.
Števulová, Zuzana, poslankyňa NR SR (2023-12-08):
Ďakujem, pani Remišová, za váš príspevok aj za to, že ste sa dotkli tej témy Vrakune. Som pred vami hovorila, že ja som tam teda tiež nejaký čas žila a je to naozaj katastrofálna situácia pre miestnych ľudí, ktorí tam majú domy a záhrady. Ale teda vo vašom vystúpení ma zaujala tá časť, kde ste poukazovali na tie biznisy a kšeftárenie a ten nie práve najpriaznivejší prístup tejto vládnej koalície k ochrane životného prostredia. A ja sa tak zamýšľam, že máme tu tieto skrátené legislatívne konania, nielen k tomuto zákonu a o envirozáťažiach, ale však celý tento škandalózny postup, ktorý sa týka rušenia ÚŠP a rozrieďovania ochrany oznamovateľov. A my predsa všetci dobre vieme, že najmä teda pri veciach, ktoré sa týkajú nie veľmi čestných konaní pri ochrane životného prostredia alebo skôr pri porušovaní ochrany životného prostredia, je tá ochrana oznamovateľov extrémne dôležitá, pretože sú tam mnohí čestní úradníci, úradníčky, policajti, policajtky, inšpektori a podobne, ktorým tiež veľmi záleží na tom, aby to naše životné prostredie bolo chránené, čisté, aby sa tam nediali tie envirozáťaže a podobne. Ale teraz, keď vidia, čo chystá táto vláda, ako ide buldozérom a rozrieďuje tú ochranu oznamovateľov, tak si povedia, že za tie spôsobené problémy im to v skutočnosti nestojí. Čiže ja by som inak vyzvala aj poslancov a poslankyne vládnej koalície, aby si potom nabudúce, keď budú odôvodňovať tie skrátené legislatívne konania, zachovali tú česť a povedali nám otvorene, že na koho prospech vlastne tie skrátené legislatívne konania sú a na koho budú mať v skutočnosti pozitívne dopady, lebo Slovensko a jeho občania to nie sú. Vďaka. (Potlesk.)
Blaha, Ľuboš, podpredseda NR SR (2023-12-06):
Ako ďalší sa do rozpravy prihlásil pán poslanec Ondrej Dostál, nech sa páči.
Klus, Martin, podpredseda NR SR (2019-10-24):
Ďakujem pekne. Do rozpravy som nedostal žiadnu písomnú prihlášku, pýtam sa, či sa chce niekto prihlásiť do rozpravy ústne. Nie je tomu tak. Vyhlasujem rozpravu za skončenú. Chce k rozprave zaujať stanovisko navrhovateľ? Nie. Spravodajkyňa? Tak isto nie. Prerušujem teda rokovanie o tomto bode programu. A teraz pristúpime k druhému čítaniu o návrhu vlády na vyslovenie súhlasu Národnej rady Slovenskej republiky s čiastočným odvolaním a zmenou výhrady a doplnením vyhlásení Slovenskej republiky k Druhému dodatkovému protokolu k Európskemu dohovoru o vzájomnej pomoci v trestných veciach . Návrh vlády je uverejnený ako tlač 1672 a správa výboru má tlač 1672a. Pán minister spravodlivosti, nech sa páči, prosím, aby ste sa ujali slova a návrh vlády odôvodnili.
P. Hrušovský, predseda NR SR: (2004-06-30):
D. Bollová, poslankyňa: Ďakujem pekne, pán predseda. Chcela by som podporiť všetko to, čo tu povedal pán poslanec Blajsko, hlavne pokiaľ ide o požiadavku zvýšiť úroveň štúdia na univerzitné. V každom prípade. Máme totiž taký dojem, že ministerstvu obrany vôbec nezáleží na kvalitných a vysokoškolsky vzdelaných kádroch, tak podobne na odborníkoch, pretože keď sa necháme informovať o tom, ako sa pripravuje reforma vojenských síl, a vzápätí nato sa dozvieme, ako narába naša armáda alebo ministerstvo obrany s materiálom, ktorí určili ako prebytočný, pozri včerajšie oznámenie o tom, že sa predáva osem kusov lietadiel SU-25, ktoré sú obdobou amerických A-10A, za takú smiešnu sumu, tuším 8 miliárd hovorili, a potom následne naša firma ich predáva za 36 miliárd, rada by som vedela, kto dal licenciu tejto firme na predaj lietadiel, kto dáva ministerstvu obrany právo, alebo kto vyžaduje od neho, aby likvidoval naše letectvo. Prosila by som, keby sa k tomu pán minister vyjadril. Ďakujem pekne.
B. Bugár, podpredseda NR SR: (2005-11-08):
(Hlasovanie.) Prítomných 142, za 128, proti 1, zdržalo sa 12 poslancov, nehlasoval 1. Konštatujem, že tento návrh pána poslanca Kaliňáka na vydanie zákona sme schválili. Pán poslanec Cabaj, procedurálny návrh, nech sa páči, máte slovo.
Galek, Karol, poslanec NR SR (2017-05-09):
Dobrý večer všetkým. Ďakujem za možnosť, nemusíte sa báť, to bude naozaj iba veľmi vecné vystúpenie. Určite nebudem nejakým spôsobom rýpať do tohto návrhu zákona, pretože sa jedná o čisto, čiste o transpozíciu smernice Európskej únie. Troška ma mrzí, že ste ten návrh nerozviedli troška detailnejšie, aj keď teda v tej dôvodovej správe to je. Možnože pre informáciu pre ostatných, palivá druhej generácie, to sú práve tie lignocelulózové suroviny, ako je slama a obilie alebo kôra, štiepka, jednoducho všetky tieto lignocelulózové suroviny, ktoré povedzme nevieme tak dobre dneska energeticky zhodnotiť. Vďaka týmto palivám druhej generácie dosiahneme práve do určitej miery to nahradenie tej prvej generácie. Tam sa bavíme vlastne naozaj o palivách, ktoré sú vyrábané jednak z nejakých surovín, ktoré sa môžu použiť aj na potravinárske účely. To znamená, zaberajú aj tú poľnohospodársku pôdu. Potiaľto vlastne tie výhody. Áno, ideme sa posunúť do nejakej novej, nazvem to, generácie, nejaký ďalší krôčik, ale zaujala ma práve tá analýza vplyvov, dopadu vplyvov hlavne na to podnikateľské prostredie, ktoré bola, ktorá bola prílohou k tomuto zákonu, a nezdá sa mi, že by bola dostatočne spracovaná. Totižto je tam uvedené, že práve na to podnikateľské prostredie to bude mať vplyv pozitívny aj negatívny. Pochopiteľne, pozitívny, za ten možno považovať aj to, že sa vytvorí možno nejaké nové podnikateľské prostredie. Takisto to bude mať pozitívny vplyv na to životné prostredie, ale takéto biopalivá budú svojím spôsobom určite aj drahšie, lebo minimálne tá ich výroba. V samotnom návrhu, resp. v tej smernici, ktorú preberáme, je jasne stanovené, v ktorom roku by sme mali dosiahnuť aký stupeň tých prímesí, a preto neviem z tohto pohľadu, alebo či mi viete teraz povedať, odhadnúť, aký vplyv to konkrétne bude mať práve na konkrétnu cenu tých palív, pretože to sa potom nebude týkať iba tých podnikateľov, ale bude sa týkať aj všetkých ostatných, a prípadne či na ministerstvách máte už dneska nejakú informáciu o tom, či sú nejaké podnikateľské subjekty, ktoré budú mať záujem práve vyrábať tieto biopalivá druhej generácie na Slovensku, pretože tie termíny sú tam 2020, ’25 a tak ďalej do budúcnosti. Čiže toľko iba také krátke, v podstate dvojotázkové vystúpenie. Ďakujem pekne.
Tóth, Tibor, poslanec NR SR (2011-07-12):
Pán predsedajúci, dajte, prosím, hlasovať o návrhu zákona ako o celku.
Bugár, Béla, podpredseda NR SR (2011-09-13):
Ďalej v rozprave vystúpi pán poslanec Zajac.